Document ID: 32007R0729

UREDBA SVETA (ES) št. 729/2007
z dne 25. junija 2007
o spremembi Uredbe (ES) št. 1255/96 o začasni opustitvi avtonomnih dajatev skupne carinske tarife za določene industrijske in kmetijske ter ribiške proizvode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
V interesu Skupnosti je, da se delno ali povsem opustijo avtonomne dajatve skupne carinske tarife za določene nove proizvode, ki jih Priloga k Uredbi Sveta (ES) št. 1255/96 (1) ne navaja.
(2)
Določene proizvode bi bilo treba umakniti s seznama v Prilogi k Uredbi (ES) št. 1255/96, ker ni več v interesu Skupnosti ohranjati opustitve avtonomnih dajatev skupne carinske tarife ali ker je treba spremeniti poimenovanje zaradi upoštevanja tehničnega razvoja proizvodov in gospodarskih gibanj na trgu.
(3)
Zato bi bilo treba proizvode, katerih poimenovanje je treba spremeniti, obravnavati kot nove proizvode.
(4)
Da bi se lahko izvedle ekonomske preučitve posameznih opustitev, bi moralo biti obdobje veljavnosti ukrepov omejeno. Izkušnje so pokazale, da je treba za opustitve iz Uredbe (ES) št. 1255/96 določiti datum izteka in tako zagotoviti, da se upoštevajo tehnološke in gospodarske spremembe. To pa ne bi smelo izključevati predčasne ukinitve nekaterih ukrepov ali njihovega nadaljevanja po tem obdobju, če se v skladu z načeli, določenimi v Sporočilu Komisije o avtonomnih tarifnih opustitvah in tarifnih kvotah (2), za to predložijo ekonomski razlogi.
(5)
Uredbo (ES) št. 1255/96 bi bilo zato treba ustrezno spremeniti.
(6)
Glede na ekonomski pomen te uredbe, se je treba sklicevati na nujne razloge iz točke I.3 Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in Pogodbam o ustanovitvi Evropskih skupnosti.
(7)
Ker je treba to uredbo uporabljati od 1. julija 2007, bi morala začeti veljati takoj -
SPREJEL NASLEDNJO UREDBO:
Člen 1
Priloga k Uredbi (ES) št. 1255/96 se spremeni:
1.
vstavijo se proizvodi, navedeni v Prilogi I k tej uredbi, in sicer skupaj z ustreznimi stopnjami dajatve in obdobji veljavnosti;
2.
črtajo se proizvodi, katerih oznake KN in TARIC so navedene v Prilogi II k tej uredbi, in sicer skupaj z ustreznimi stopnjami dajatve in obdobji veljavnosti.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2007.
Uredba je v celoti zavezujoča in se neposredno uporablja v vseh državah članicah.
V Luxembourgu, 25. junija 2007

Labels: 1
7
3
6
15